CELEX: 31985D0472
Language: el
Date: 1985-10-02 00:00:00
Title: 85/472/ΕΟΚ: Απόφαση της Επιτροπής της 2ας Οκτωβρίου 1985 σχετικά με τα μέτρα προστασίας της υγείας όσον αφορά τη Ζιμπάμπουε

Avis juridique important

|

31985D0472

85/472/ΕΟΚ: Απόφαση της Επιτροπής της 2ας Οκτωβρίου 1985 σχετικά με τα μέτρα προστασίας της υγείας όσον αφορά τη Ζιμπάμπουε  

Επίσημη Εφημερίδα αριθ. L 278 της 18/10/1985 σ. 0031 - 0034 Ισπανική ειδική έκδοση: Κεφάλαιο 03 τόμος 38 σ. 0051  Πορτογαλική ειδική έκδοση : Κεφάλαιο 03 τόμος 38 σ. 0051 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Οκτωβρίου 1985  σχετικά με τα μέτρα προστασίας της υγείας όσον αφορά τη Ζιμπάμπουε  (85/472/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 15,  Εκτιμώντας:  ότι στα κράτη μέλη θα πρέπει να δοθεί η δυνατότητα έγκρισης εισαγωγών στην επικράτειά τους, υπό ορισμένους όρους και από ορισμένες περιοχές νωπού κρέατος από τη Ζιμπάμπουε, λαμβανομένης υπόψη, ιδιαίτερα, της υγειονομικής κατάστασης στη χώρα αυτή και των μέτρων που έχουν λάβει οι αρχές της εν λόγω χώρας για να καταπολεμήσουν τον αφθώδη πυρετό και να αποτρέψουν την εξάπλωσή του σε άλλες μη προσβληθείσες περιοχές·  ότι έχει εκδηλωθεί εξωτικός αφθώδης πυρετός, κατά καιρούς, σε ορισμένες νότιες περιοχές της Ζιμπάμπουε· ότι, ωστόσο, άλλα τμήματα της χώρας δεν έχουν προσβληθεί από την ασθένεια αυτή εδώ και μερικά χρόνια·  ότι εφαρμόζονται αυστηρά μέτρα, και ιδιαίτερα η απαγόρευση της διακίνησης των ζώων από τις νότιες περιοχές της Ζιμπάμπουε στην απρόσβλητη περιοχή της Mashonaland, πλην της περίπτωσης ζώων που προορίζονται για άμεση σφαγή· ότι οι νότιες περιοχές διαχωρίζονται σαφώς από την περιοχή που δεν έχει προσβληθεί από την ασθένεια αυτή· ότι εφαρμόζονται μέτρα σε όλη τη χώρα για να ελέγχεται η διακίνηση των ζώων και να ανιχνεύεται κάθε εκδήλωση της ασθένειας·  ότι οι κεντρικές κτηνιατρικές αρχές της Ζιμπάμπουε επιβεβαίωσαν ότι στη Ζιμπάμπουε δεν έχει εμφανιστεί αφθώδης πυρετός από το Σεπτέμβριο 1984 και ανέλαβαν να ενημερώσουν τα κράτη μέλη και την Επιτροπή, σε περίπτωση νέας εκδήλωσης αφθώδους πυρετού, μέσα σε 24 ώρες, με τέλεξ ή τηλεγράφημα, ή σε περίπτωση αλλαγής της πολιτικής εμβολιασμού κατά της ασθένειας αυτής· ότι οι αρμόδιες αρχές της Ζιμπάμπουε έχουν παράσχει εγγυήσεις ότι το κρέας που θα προορίζεται για την Κοινότητα, θα παράγεται, θα μεταφέρεται και θα αποθηκεύεται χωριστά από το κρέας το οποίο δεν πληροί τους όρους της παρούσας απόφασης·  ότι η απόφαση αυτή θα αναθεωρηθεί βάσει της εξέλιξης της υγειονομικής κατάστασης των ζώων της Ζιμπάμπουε και ιδιαίτερα της εμφάνισης του αφθώδους πυρετού, της εφαρμοζόμενης πολιτικής του εμβολιασμού, του καθορισμού ζωνών για την απομόνωση των προσβεβλημένων περιοχών και του καθορισμού περιοχών από τις οποίες τα ζώα, των οποίων το κρέας προορίζεται για εξαγωγή στην Κοινότητα, είναι αποδεκτά·  ότι οι όροι των κρατών μελών όσον αφορά την υγεία των ζώων, σύμφωνα με το άρθρο 16 της οδηγίας 72/462/ΕΟΚ όσον αφορά τις εισαγωγές κρέατος από τη Ζιμπάμπουε, δεν έχουν ακόμα θεσπιστεί σε κοινοτικό επίπεδο· ότι εν αναμονή της έναρξης ισχύος των όρων αυτών, τα κράτη μέλη μπορούν να συνεχίζουν να εφαρμόζουν τους εθνικούς τους κανόνες όσον αφορά την υγεία των ζώων στις εισαγωγές νωπού κρέατος από τη Ζιμπάμπουε·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται στην κτηνιατρική περιοχή της Mashonaland της Ζιμπάμπουε, όσον αφορά τα κρέατα αποστεωμένων σφάγιων (εξαιρούνται τα παραπροϊόντα).  Άρθρο 2  Αν ένα κράτος μέλος επιτρέπει την εισαγωγή στην επικράτειά του νωπών κρεάτων αποκλειστικά αποστεωμένων σφαγίων βοοειδών, που προέρχονται από την περιοχή που αναφέρεται στο άρθρο 1 και έχουν σφαγεί στην περιοχή αυτή, εφαρμόζονται οι ακόλουθοι όροι:  - το κρέας πρέπει να πληροί τους όρους που περιλαμβάνονται στο υπόδειγμα πιστοποιητικού καταλληλότητας που προσαρτάται στην παρούσα απόφαση: το πιστοποιητικό πρέπει να συνοδεύει το κρέας κατά τη μεταφορά στο κράτος μέλος εισαγωγής,  - το κρέας, πρέπει να εισέλθει στο κράτος μέλος εισαγωγής σε τουλάχιστον 21 ημέρες από την ημερομηνία σφαγής,  - το κρέας πρέπει να προέρχεται από βοοειδή της περιοχής που αναφέρεται στο άρθρο 1.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 2 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.   ΠΑΡΑΡΤΗΜΑ Α  ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΑΣ  σχετικό με νωπά κρέατα (1) από αποστεωμένα σφάγια (2) βοοειδών από τη Ζιμπάμπουε  Αριθμός του πιστοποιητικού δημόσιας υγείας:  Υπουργείο:  Υπηρεσία:  Σχετικά:  (Προαιρετικό)  Ι. Ταυτοποίηση των κρεάτων:  Κρέατα (3) από:  (Είδος ζώου)  Είδος τεμαχίων (4):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής έγκρισης του (των) εγκεκριμένου(νων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων:  Τα κρέατα αποστέλλονται από:  (Τόπος φόρτωσης)  σε :  (Χώρα και τόπος προορισμού)  με το ακόλουθο μεταφορικό μέσο (5):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Βεβαίωση καταλληλότητας  Ο υπογεγραμμένος επίσημος κτηνίατρος βεβαιώνει:  1. ότι τα ανωτέρω αναφερόμενα νωπά αποστεωμένα σφάγια:  α) προέρχονται από ζώα τα οποία:  - έχουν γεννηθεί και εκτραφεί στη Δημοκρατία της Ζιμπάμπουε και τα οποία, κατά τους προηγούμενους 12 μήνες ή από τη γέννησή τους, έχουν παραμείνει στην κτηνιατρική περιοχή της Mashonaland,  - φέρουν σύμφωνα με τις νομοθετικές διατάξεις, σφραγίδα που αναφέρει την περιοχή προέλευσής τους,  - δεν έχουν εμβολιασθεί κατά του αφθώδους πυρετού κατά τους 12 τελευταίους μήνες,  - κατά τη μεταφορά τους στο σφαγείο και ενώ αναμένετο η σφαγή τους, δεν ήρθαν σε επαφή με ζώα τα οποία δεν πληρούν τις προϋποθέσεις που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας, όσον αφορά την εξαγωγή κρέατος σε κράτος μέλος, και εάν έχουν μεταφερθεί με όχημα ή φορτηγό, αυτό είχε καθαρισθεί και απολυμανθεί πριν από τη φόρτωση,  - όταν υποβλήθηκαν σε υγειονομικό έλεγχο μετά τη σφαγή στο σφαγείο, κατά τη διάρκεια των 24 ωρών που προηγούνται της σφαγής, η οποία περιλαμβάνει εξέταση για τον αφθώδη πυρετό, δεν παρουσίασαν συμπτώματα της ασθένειας αυτής,  - εσφάγησαν μετά την έναρξη ισχύος της απόφασης 85/472/ΕΟΚ της Επιτροπής (ημερομηνία σφαγής: ..................................),  β) έχουν ληφθεί από σφαγείο στο οποίο δεν έχει διαπιστωθεί περίπτωση αφθώδους πυρετού για τρεις τουλάχιστον μήνες·  γ) έχουν κρατηθεί χωριστά από κρέατα τα οποία δεν ανταποκρίνονται στους όρους εξαγωγής σε κράτος μέλος που ορίζονται στις ισχύουσες αποφάσεις της Ευρωπαϊκής Οικονομικής Κοινότητας·  δ) έχουν αφαιρεθεί οι σημαντικότεροι λυμφατικοί αδένες που είναι δυνατόν να αφαιρεθούν·  ε) προέρχονται από σφάγια που έχουν σιτευτεί σε θερμοκρασία περιβάλλοντος όχι ανώτερη των +2°C, για 24 τουλάχιστον ώρες μετά τη σφαγή και πριν από την αποστέωση.  2. Κατά τη διάρκεια του χρόνου που μεσολαβεί μεταξύ της άφιξης των ζώων στο σφαγείο και της ολοκλήρωσης της συσκευασίας, σε κυτία ή χαρτοκιβώτια, του κρέατος των ζώων αυτών προς εξαγωγή σε κράτος μέλος, δεν υπήρχε στο σφαγείο ή στις εγκαταστάσεις τεμαχισμού του κρέατος, ζώο ή κρέας το οποίο να μην ανταποκρίνεται στους όρους που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας, σχετικά με την εξαγωγή κρεάτων σε κράτος μέλος.  Έγινε στις .................................., στις  Σφραγίδα  (Υπογραφή επίσημου κτηνιάτρου)  (1) Νοούνται ως «νωπό κρέας» όλα τα τεμάχια οικιακών βοοειδών που είναι κατάλληλα για την ανθρώπινη κατανάλωση και δεν έχουν υποστεί καμία διαδικασία συντήρησης. Επίσης θεωρούνται ως νωπό κρέας τα διατηρημένα με απλή ψύξη ή κατεψυγμένα κρέατα.  (2) Νοείται ως «σφάγιο» ολόκληρο το σώμα σφαγέντος ζώου μετά την αφαίμαξη, την απεντέρωση, αφαίρεση των άκρων στο επίπεδο του καρπού και του ταρσού, αφαίρεση της κεφαλής, της ουράς και του μαστικού αδένα και επιπλέον, στην περίπτωση των βοοειδών, μετά την εκδορά.  (3) Επιτρέπεται η εισαγωγή μόνο κρέατος νωπών αποστεωμένων σφαγίων βοοειδών από τα οποία έχουν αφαιρεθεί οι σπουδαιότεροι λυμφατικοί αδένες που είναι δυνατόν να αφαιρεθούν.  (4) Επιτρέπεται η εισαγωγή νωπών σφαγίων μόνο εάν έχουν αφαιρεθεί όλα τα κόκαλα.  (5) Για τα σιδηροδρομικά βαγόνια ή τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης και για τα πλοία η ονομασία τους.